Månedsrapport mars 2019 Smørblomsten

Fagområdet vi har jobbet spesielt med denne måneden er kommunikasjon, språk og tekst

Hjertevekstverdi: hjelpe hverandre

I mars har det vært MYE snølek! Til glede for både store og små. Barna har fått utfolde seg kreativt ute i snøen med å lage ulike figurer i snøen og malt på snøen. Det er nok en del snø som også har funnet veien ned i magen – for det er jo såå godt!! Snøen har ikke bare vært spennende ute, men også inne. Vi tok med snø og is med inn for å se hva som skjedde. Det var ikke alle som hadde så lyst til å spise snøen etter det.

Beina har også fått kjørt seg i løpet av måneden med MASSE aking! Opp og ned, opp og ned og opp igjen.

Barna har fått prøve seg på ord som rimer og i mange samlinger og ved bordet har de funnet ord som rimer eller høres like ut. Vi har også øvd oss på, og hatt fokus på å høre på hvilken lyd ordene starter på. Barna på avdelingen ble veldig opptatt av både rim og lyder og dette gikk ikke bare igjen på samlinger eller voksenstyrte aktiviteter, men også ved matbordet, under påkledning og i lek.

Vi rakk akkurat å begynne på påskepynten før måneden var omme. Nå er det nok mange som gleder seg til både vår og påske :D